Den Vest-Sjællandske Avis, 1817-03-08
Om Frankerigs Handel lader sig ikke sige meget; saalænge Folkets Formue maae anvendes til at betale Contributioner til fremmede Magter og til at underholde fremmede Armeer i Landet, kan man ikke vente, at betydelige Pengesummer kunne blive anvendte paa Handels-Speculationer. Den gamle Handel paa Levanten er imidlertid kommen igang; Handelsforbindelser med Brasilien ere blevne knyttede; og den Ret som England i den sidste Fred har indrømmet Frankerige, at deeltage i Stokfiskefangsten ved Nyfoundland, som ogsaa ihenseende til Marinen er af stor Vigtighed, er bleven afbenyttet. Jstor kom 28 franske Skibe tilbage derfra til Marseille, 120,000 Qvintals Stoksisk laae i Magazinerne, og megen Liv kom derved i Handelen. Denne Stad drev ogsaa en stærk Kornhandel paa det sydlige Rusland og Ægypten, og foruden den Kornvarer, som bleve indførte til Frankerige, passerede ogsaa derigiennem 40,000 Tønder Hvede, som vare indkiøbte for Schweizerisk Regning. Paa den franske Øe Martiniqve har man fattet den Beslutning, at fra 1ste December skulle alle fremmede Kiøbmænd være udelukkede fra Deeltagelsen i Handelen, og Marineministeren har yttret den Formodning: at man snart vil paa Guadelouppe efterfølge dette Exempel. Den 8de Januar d. A. har Kongen udstedet en Forordning, ifølge hvilken ethvert Skib, som vil indføre Slaver i de franske Colonier i Vestindien, skal confiskeres, Kongen har saaledes ikke oppebiet den i den Wiener Congres fastsatte Termin, ifølge hvilken Slavehandelen først efter 5 Aars Forløb skulde aldeles afskaffes, Store Pengesummer maatte i denne Vinter udgaae af Frankerige for Kornindkiøb, thi Kornhøsten var aldeles mislykket i de nordlige Egne, især i Lothringen, ligesom Viinhøsten i de sydlige. Dyrheden var overmaade stor, foraarsagede paa forskjellige Steder Folkeopstand, saa at endog Militairen maatte rykke frem og skyde paa de forsultede Mennesker; man søgte at hielpe Folket ved Kornindkiøb i fremmede Lande, ved Oprettelsen af Magaziner, ved hist og her at forbyde Ølbrygningen, (ligesom paa nogle Steder i Schweiz) ved at sætte Præmier, paa Korn-Jndførselen og at forbyde Udførselen; dog blev meget Hvede opkiøbt i Frankerige og bragt til England. For at holde Roligheden vedlige i Paris, skal Regieringen have forstrakt Bagerne store Pengesummer, saa at de kunne vedblive at sælge Brødet for billig Priis. De franske Financer kunne naturligviis ikke være i nogen god Forfatning ved saamange Natur= og Stats-Vanheld. Renterne af Statsgielden udgiøre for 1817 omtrent 148 Mill. Franker, eller henimod 5 Mill. Pund Sterling, og alle Statsudgifterne, disse Renter iberegnede indtil Aaret 1820, da Stats udgifterne blive formindskede ved de fremmede Armeers Afgang og Contributionernes Afbetaling. med 275 Mill. Franker eller 10 Mill. Pd. Sterl., kunne anslaaes aarlig til henimod 823 Millioner Franker, eller henimod 33 Mill. Pund Sterling; som ved Frankerigs nærværende Folkemængde ikke kan regnes høiere end til 32 Franker, eller 26 engelske Skilling, for hver Person. Til at dække sin Gield og at hielpe sig ud af sin Finance-Forlegenhed besidder Frankerige i sine National-Domainer og i de kongelige Skove, som anslaaes til 5 Millioner Tønder Land, en uudtømmelig og til alle Tider anvendelig Skat. Deficit for 1816 udgiør 83 Mill. Franker, og Budgettet for 1817 af den Aarsag 1038 Mill. Franker, eller omtrent 45 Mill. Pd. Sterl., og altsaa 248 Milloner Franker mere end i 1816; desuagtet holder den franske Credit sig vedlige ved Regieringens Nøiagtighed i at opfylde alle sine Forpligtelser. Den har forTiden hiulpet sig ud af sin Pengeforlegenhed ved et Laan, som den har afsluttet med Bankeerhusene Hope i Amsterdam og Brødrene Baring i London, paa 10 Millioner Franker, i hvilket Laan ogsaa mange franske Handelshuse have deeltaget. Den franske Bankeer Perrier har i et nyt Skrift erklæret sig mod denne hele Operation. Det samme er Tilfældet med de Ultras, som i de Deputeredes Kammer have fat sig imod Laanet og imod Salget af de Skove som fordum tilhørte den franske Geistlighed, især udmærkede en Hr. Villele sig, som deres Ordfører, ved denne Leilighed. Da Finance=Ministeren nu imidlertid foreløbigen har afsluttet Laanet saa kan man vente, at Forhandlingen om de franske Financer vil snart kunne blive bragt til Afgiørelse i de Deputeredes Kammer.